Ukraina içün halqara yardımnıñ miqdarı 170 mlrd yevro oldı
Міжнародна допомога для України сягнула 170 млрд євро
Cenkniñ başlanğıcından Ukraina içün halqara ortaqlar deyerli 170 mlrd yevro ayırdılar.  Bu miqdar, ecnebiy ülkelerniñ ükümetleri ve halqara maliyeviy teşkiltlardan arbiy, maliyeviy ve gumanitar yardımdan ibarettir. Kilsk dünya iqtisadiyat institutınıñ yañartılğan araştırmasında mezkür malümat bildirildi.   Ukraine Support Tracker sistemasınıñ bilgilerine köre 40 ülke, avropa müessisesi, Halqara para fondu ve Dünya bankı, Ukrainanıñ donorı oldı.   Avropa Birligi deyerli 62 mlrd yevro ayırdı, AQŞdan yardımnıñ miqdarı 71 mlrd yervo oldı. Donor olğan ülkeler cedveline Büyük Britaniya, Kanada, Avstraliya, Yañı Zelandiya, Çin, Yaponiya, Norvegiya, Cenübiy Koreya, İsviçre, Tayvan, Türkiye ve İndistan qatıldılar. Olardan Ukraina 23 mlrd yevrolıq halqara yardım aldı. Daa halqara maliyeviy müessiseler deyerli 13 mlrd yevro berdiler.   Ayırılğan paranıñ yarısı, maliyeviy yardımdır. Daa tahminen 40%-i – arbiy yardım ve qalğanı – gumanitar yardımdır.   Amerika Qoşma Ştatlarından Ukraina eñ çoq arbiy destek aldı. Amerika ortaqlarından arbiy yardımnıñ miqdarı 43ten ziyade mlrd yevrodır.   Avropa Birligi, maliyeviy yardım yönelişinde lider oldı. ABniñ azası olğan ülkeler ve avropa müessiseleri Ukrainanıñ bücet ihtiyaclarına deyerli 36 mlrd yevro bermege söz berdiler.
Від початку війни міжнародні партнери виділили для України майже 170 млрд євро. Ця сума включає в себе військову, фінансову та гуманітарну допомогу від урядів іноземних держав, а також міжнародних фінансових організацій. Про це йдеться в оновленому дослідженні Кільського інституту світової економіки. Згідно з даними системи Ukraine Support Tracker, донорами України стали 40 країн, а також європейські інституції, МВФ та Світовий банк. Європейський Союз виділив майже 62 млрд євро, допомога від США сягнула 71 млрд євро. До списку країн-донорів також увійшли Великобританія, Канада, Австралія, Нова Зеландія, Китай, Японія, Норвегія, Південна Корея, Швейцарія, Тайвань, Туреччина та Індія. Від них Україна додатково отримала 23 млрд євро міжнародної допомоги. Ще майже 13 млрд євро надали міжнародні фінансові організації. Половину з виділених коштів складає фінансова допомога. Ще близько 40% – це військова допомога, решта – гуманітарна підтримка. Найбільшу військову підтримку Україна отримала від Сполучених Штатів. Сума військової допомоги від американських партнерів вже перевищила 43 млрд євро. Європейський Союз став лідером у напрямі фінансової допомоги. Країни-члени ЄС та європейські інституції зобовʼязалися надати Україні майже 36 млрд євро на потреби бюджету.